ໄວລຸ້ນ ຊາວອັງກິດ ກາຍເປັນເສດຖີ ໂດຍບໍ່ຮູ້ສຶກຕົວ
ທ້າວ Nick D’Aloisio ອາຍຸ 17 ປີ ເລີ້ມປະດິດສ້າງ ໂປຣແກຣມຄອມພີວເຕີ ທີ່ນໍາໃຊ້ກັບໂທລະສັບມືຖື ຕັ້ງແຕ່ອາຍຸ 12 ປີ ແລະໄດ້ຂາຍ app ນີ້ ໃຫ້ Yahoo 30 ລ້ານໂດລາ.
ໄວລຸ້ນຊາວອັງກິດຄົນນຶ່ງ ໄດ້ກາຍເປັນຄົນຮັ່ງມີໂດຍບໍ່ຮູ້ສຶກຕົວ ໂດຍການ ປະດິດສ້າງໂປຣແກຣມຄອມພີວເຕີ ທີ່ນໍາໃຊ້ໃນໂທ ລະສັບມືຖື ຢູ່ເຮືອນຂອງລາວ ແລະຂາຍໃຫ້ແກ່ Yahoo, ບໍລິ ສັດອິນເຕີແນັດ ທີ່ຕັ້ງຢູ່ໃນສະຫະລັດ ທ້າວ Nick D’Aloisio ອາຍຸ 17 ປີ ໄດ້ເຮັດວຽກໃນການສ້າງ ໂປຣແກຣມ ຄອມພີວເຕີທີ່ນໍາໃຊ້ກັບໂທລະສັບມືຖື ຕັ້ງແຕ່ອາຍຸ 12 ປີ ດຽວນີ້ລາວໄດ້ ຂາຍ Sammly ຊຶ່ງເປັນໂປຣແກຣມຂອງ ລາວ ທີ່ເຮັດໃຫ້ຄົນອື່ນອ່ານຂ່າວໄດ້ ງ່າຍຂຶ້ນຢູ່ໃນໜ້າຈໍທີ່ ນ້ອຍໆນັ້ນ ໃຫ້ແກ່ Yahoo ຊຶ່ງເປັນເງິນທີ່ລາຍງານແຈ້ງ ວ່າ ມີມູນຄ່າ 30 ລ້ານໂດລາ ທ້າວ D’Aloisio ຍັງເວລາອີກ ນຶ່ງປີເຄິ່ງ ຈຶ່ງຈະຈົບໂຮງຮຽນມັດທະຍົມຕອນປາຍ ແຕ່ລາວ ຫວັງວ່າຈະເຊົາຮຽນຊົ່ວຄາວ ເພື່ອວ່າລາວ ແລະສະມາຊິກສອງຄົນ ໃນທີມງານຂອງລາວ ຈະສາມາດໄປເຮັດການຢູ່ຫ້ອງການຂອງ Yahoo ໃນນະຄອນລອນດອນໄດ້ ສ່ວນ Yahoo ເວົ້າວ່າ ບົດຂຽນຕ່າງໆ ແລະໜ້າໃນເວັບໄຊ ເກືອບໝົດທຸກອັນ ລ້ວນແຕ່ ຖືກອອກແບບມາ ເພື່ອຊອກຄົ້ນໃນເວັບໄຊ ໂດຍໃຊ້ Mouse ກົດເອົາ ຊຶ່ງເປັນບາງສິ່ງ ບາງຢ່າງທີ່ບໍ່ສາມາດເຮັດໄດ້ຢູ່ໃນອຸປະກອນທີ່ໃຊ້ມືຖື ແຕ່ທ້າວ D’Aloisio ໄດ້ຊ່ວຍສ້າງ ຂັ້ນຕອນທີ່ເຮັດໃຫ້ມີການສະຫລຸບຫຍໍ້ອັນສັ້ນໆ ທີ່ ເຮັດໃຫ້ເບິ່ງເຫັນໄດ້ຢ່າງງ່າຍຂຶ້ນ ຢູ່ໃນ ໂທລະສັບມືຖື ຄົນທີ່ມີຊື່ສຽງຫລາຍຄົນ ໄດ້ລົງທຶນເຂົ້າໃນວຽກງານຂອງທ້າວ D’Aloisio ໃນການພັດທະ ນາໂປຣແກຣມດັ່ງກ່າວ ລວມທັງນັກທຸລະກິດຍິງ Wendi Murdoch, ນັກສະແດງ Ashton Kutcher ແລະທ່ານ Li Kashing ເສດຖີເງິນຕື້ຢູ່ຮົງກົງ